CELEX: 62019TB0525(01)
Language: el
Date: 2019-11-11 00:00:00
Title: Υπόθεση T-525/19 RII: Διάταξη του Προέδρου του Γενικού Δικαστηρίου της 11ης Νοεμβρίου 2019 – Intering κ.λπ. κατά Επιτροπής (Ασφαλιστικά μέτρα – Πρόγραμμα που φέρει τον τίτλο «Υποστήριξη της ΕΕ για τον καθαρισμό του αέρα για το Κοσσυφοπέδιο» – Διαδικασία διαγωνισμού EuropeAid/140043/DH/WKS/XK – Απόφαση περί απορρίψεως της αιτήσεως αναστολής εκτελέσεως της αποφάσεως περί αποκλεισμού ενός προσφέροντος από τα περαιτέρω στάδια της διαδικασίας – Νέα αίτηση προσωρινών μέτρων – Άρθρο 159 του Κανονισμού Διαδικασίας – Απαράδεκτο)

27.1.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 27/35
            
         
      Διάταξη του Προέδρου του Γενικού Δικαστηρίου της 11ης Νοεμβρίου 2019 – Intering κ.λπ. κατά Επιτροπής
      (Υπόθεση T-525/19 RII)
      (Ασφαλιστικά μέτρα - Πρόγραμμα που φέρει τον τίτλο «Υποστήριξη της ΕΕ για τον καθαρισμό του αέρα για το Κοσσυφοπέδιο» - Διαδικασία διαγωνισμού EuropeAid/140043/DH/WKS/XK - Απόφαση περί απορρίψεως της αιτήσεως αναστολής εκτελέσεως της αποφάσεως περί αποκλεισμού ενός προσφέροντος από τα περαιτέρω στάδια της διαδικασίας - Νέα αίτηση προσωρινών μέτρων - Άρθρο 159 του Κανονισμού Διαδικασίας - Απαράδεκτο)
      (2020/C 27/43)
      Γλώσσα διαδικασίας: η γερμανική
      
         Διάδικοι
      
      
         Αιτούσες: Intering Sh.p.k. (Obiliq, Κοσσυφοπέδιο), Steinmüller Engineering GmbH (Gummersbach, Γερμανία), Deling d.o.o. za proizvodnju, promet i usluge (Tuzla, Βοσνία-Ερζεγοβίνη), ZM-Vikom d.o.o. za proizvodnju, konstruckcije i montažu (Šibenik, Κροατία) (εκπρόσωπος: R. Spielhofen, δικηγόρος)
      
         Καθής: Ευρωπαϊκή Επιτροπή (εκπρόσωποι: B. Bertelmann, J. Estrada de Solà και M. Kellerbauer)
      
         Αντικείμενο
      
      Αίτηση, βάσει του άρθρου 159 του Κανονισμού Διαδικασίας του Γενικού Δικαστηρίου, με την οποία ζητείται η αναστολή εκτελέσεως της αποφάσεως της Ευρωπαϊκής Επιτροπής της 29ης Ιουνίου 2019, σχετικά με τον αποκλεισμό των αιτουσών από τα περαιτέρω στάδια της διαδικασίας διαγωνισμού και τη μη εγγραφή τους στον κατάλογο επικρατέστερων υποψηφίων στο πλαίσιο της διαδικασίας αναθέσεως συμβάσεως για ένα πρόγραμμα που φέρει τον τίτλο «Υποστήριξη της ΕΕ για τον καθαρισμό του αέρα για το Κοσσυφοπέδιo» και έχει ως σκοπό τη μείωση των εκπομπών κονιορτού και NOx στον θερμοηλεκτρικό σταθμό B του Κοσσυφοπεδίου, μονάδες B1 και B2 (EuropeAid/140043/DH/WKS/XK).
      
         Διατακτικό
      
      Ο Πρόεδρος του Γενικού Δικαστηρίου διατάσσει:
      
                  1)
               
               
                  
                     Απορρίπτει την αίτηση ασφαλιστικών μέτρων.
                  
               
            
                  2)
               
               
                  
                     Επιφυλάσσεται ως προς τα δικαστικά έξοδα.